BEC เจอผลกระทบ “โควิด-19” ไตรมาส 2 ขาดทุน 266.76 ลบ.
BEC เจอผลกระทบ “โควิด-19” ไตรมาส 2 ขาดทุน 266.76 ลบ.
BEC เจอผลกระทบ “โควิด-19” ไตรมาส 2 ขาดทุน 266.76 ลบ.
14 ส.ค. 2563

บริษัท บีอีซี เวิลด์ จำกัด (มหาชน) หรือ BEC รายงานผลการดำเนินงานไตรมาส 2/63 สิ้นสุดวันที่ 30 มิ.ย.63 ดังนี้

ทั้งนี้ผลการดำเนินงานในไตรมาสดังกล่าวมีผลขาดทุนลดลง เนื่องจากรายได้จากการขายเวลาโฆษณาของกลุ่ม BEC ในไตรมาสที่ 2/2563 อยู่ที่ 887 ล้านบาท ลดลง 51.1% จากไตรมาสที่ 2/2562 และ ลดลง 36.6% จากไตรมาสที่ 1/2563 โดยการลดลงของรายได้มาจากนาทีขายโฆษณาที่ลดลงจากการแข่งขันด้านราคาสูงมากขึ้นและเป็นผลมาจากการหดตัวอย่างมากของเม็ดเงินโฆษณาตามผลกระทบของ COVID-19 แม้ว่าจะมียอดผู้ชมทางโทรทัศน์ที่มากขึ้นในช่วงเวลาดังกล่าว อันเนื่องมาจากการ Lockdown ประเทศ รวมถึงรายได้จากการจัดคอนเสิร์ต และแสดงโชว์ที่ลดลงมาอยู่ที่ 2.5 ล้านบาท หรือลดลง 87.0% จากไตรมาสที่ 2/2562 และลดลง 59.2% จากไตรมาสที่ 1/2563 และเนื่องจากการเลื่อนหรือยกเลิกการจัดแสดงต่างๆ ออกไป
อย่างไรก็ตามรายได้จากการให้ใช้สิทธิและบริการอื่นอยู่ที่ 284.6 ล้านบาท เพิ่มขึ้น 15.6% จากไตรมาสที่ 2/2562 และเพิ่มขึ้น 29.6% จากไตรมาสที่ 1/2563 โดยส่วนใหญ่เพิ่มขึ้นจากการขายลิขสิทธิละครไปยังต่างประเทศเพิ่มขึ้น และรับรู้รายได้บางส่วนจากการ Simulcast ละคร 2 เรื่องกับประเทศจีนในไตรมาสที่ 2 นี้
ทั้งนี้รายได้รวมของกลุ่ม BEC สำหรับไตรมาสที่ 2/2563 อยู่ที่ 1,183.8 ล้านบาท ลดลง 43.4% จากไตรมาสที่2/2562 และลดลง 27.7% จากไตรมาสที่ 1/2563 ทั้งนี้รายได้จากการขายเวลาโฆษณาของกลุ่ม BEC ยังคงเป็นรายได้หลักอยู่ที่ 74.9% ของรายได้รวม โดยยังคงมาจากการขายเวลาโฆษณาของ “ช่อง 3” เป็นหลัก